Plikagalvės nototenijos
Plikagalvės nototenijos (Notothenia) – ešeržuvių (Perciformes) būrio žuvų gentis. Paplitusi Pietų vandenyno srityse aplink Antarktidą. Jų kūnuose yra antifrizinių baltymų, leidžiančių išgyventi neigiamoje temperatūroje, taip pat neturi plaukiojimo pūslės. Užauga iki 70–100 cm ilgio, gali sverti iki 3–5 kg. Maitinasi vėžiagyviais, jūros augalais, kitomis žuvimis. Svarbios pramoninėje žvejyboje. Pagrindinis tiekėjas – Argentina.